Page:Beowulf (Wyatt).djvu/160

136

Geworhton ðāWedra lēode hl[ǣw] on [h]liðe, sē wæs hēah ond brād, [wǣ]g-līðendumwīde g[e]sȳne, ond betimbredonon tȳn dagum beadu-rōfes bēcn;bronda lāfe wealle beworhton,swā hyt weorðlīcost fore-snotre menfindan mihton. Hī on beorg dydonbēg ond siglu, eall swylce hyrsta,swylce on horde ǣr nīð-hēdige mengenumen hæfdon; forlēton eorla gestrēoneorðan healdan, gold on grēote,þǣr hit nū gēn lifað eldum swā unnyt,swā hi[t ǣro]r wæs. Þā ymbe hlǣw riodanhilde-dēore æþelinga bearnealra twelfa, woldon [ceare] cwīðan,kyning mǣnan, word-gyd wrecan,ond ymb w[er] sprecan; }}